open-index/open-wikipedia-markdown huggingface dataset:
কালীগঙ্গা নদী

**কালীগঙ্গা নদী** বাংলাদেশের কুষ্টিয়া-ঝিনাইদহ জেলার উপর দিয়ে প্রবাহিত একটি নদী।  নদীটির দৈর্ঘ্য ৩৫ কিলোমিটার।

## বর্ণনা
কালীগঙ্গা নদী কুষ্টিয়া জেলার সদর উপজেলার ছেউড়িয়ায় অবস্থিত গড়াই নদী থেকে পানিপ্রবাহ গ্রহণ করে সোজা দক্ষিণে প্রবাহিত হয়ে ঝিনাইদহ সদর উপজেলায় প্রবেশ করেছে এবং পরে শৈলকুপা উপজেলার দিগনগর ইউনিয়নে প্রবহমান কুমার নদে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কুষ্টিয়া জেলার নদী
বিষয়শ্রেণী:ঝিনাইদহ জেলার নদী
বিষয়শ্রেণী:কুষ্টিয়া সদর উপজেলা
বিষয়শ্রেণী:কুমারখালী উপজেলা
বিষয়শ্রেণী:বাংলাদেশের নদী
বিষয়শ্রেণী:শৈলকুপা উপজেলা
বিষয়শ্রেণী:কুষ্টিয়ার ভূগোল
বিষয়শ্রেণী:গড়াই নদী
কাজীপুর নদী

**কাজীপুর নদী** বাংলাদেশের সিরাজ গঞ্জ জেলার কাজিপুর উপজেলার মধ্য দিয়ে প্রবাহিত একটি নদী। নদীটি দক্ষিণে প্রবাহিত হয়ে ইছামতি নদীতে পতিত হয়েছে।

## বর্ণনা
কাজিপুর নদীটি মূলত যমুনা নদীর একটি ক্ষুদ্র জলধারা যা কাজিপুরের উত্তরাংশে পৃথক হয়েছে। নদীটি কাজিপুর উপজেলার মধ্য দিয়ে দক্ষিণে প্রবাহিত হয়ে সিরাজগঞ্জ সদর উপজেলার কাছে ইছামতি নদীর সাথে মিলিত হয়েছে। কাজিপুর নদী এবং ইছামতির মিলিত জলধারা রায়গঞ্জ উপজেলার নালকার কাছে করতোয়া নদীর সাথে মিলিত হয়েছে।

## তথ্যসূত্র

বিষয়শ্রেণী:সিরাজগঞ্জ জেলার নদী
বিষয়শ্রেণী:বাংলাদেশের নদী
বিষয়শ্রেণী:সিরাজগঞ্জ জেলা
খোয়াথল্যাংতুইপুই নদী

**খোয়াথল্যাংতুইপুই নদী** যা কর্ণফুলি নামেও পরিচিত, ভারতের মিজোরাম রাজ্যের একটি নদী। মিজোরামের দক্ষিণ-পশ্চিমাঞ্চলের পয়ঃনিষ্কাশন ব্যবস্থা নদীটির উপর নির্ভরশীল। নদীটির উৎসমুখ মমিত জেলার শৈতা গ্রাম অবস্থিত। এটা বাংলাদেশের সীমান্ত বরাবর দক্ষিণে প্রবাহিত হয়ে তলাবুং এর কাছে বাংলাদেশে প্রবেশ করেছে। নদীটির প্রধান শাখাগুলোর মধ্যে কাওরপুই নদী বা থেগা নদী, তুইচ্যাং নদী এবং ফেইরুয়াং নদী উল্লেখযোগ্য।

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:ভারত-বাংলাদেশ যৌথ নদী
খোলপেটুয়া নদী

**খোলপেটুয়া নদী** বাংলাদেশের দক্ষিণ-পশ্চিমাঞ্চলের সাতক্ষীরা এবং খুলনা জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৫০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোলপেটুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩। এটি গঙ্গা-পদ্মা নদী ব্যবস্থাপনার অন্যতম বৃহৎ নদী।

## প্রবাহ
খোলপেটুয়া নদী সাতক্ষীরা জেলার আশাশুনি উপজেলার বুদ্ধহাটা ইউনিয়নে প্রবহমান বেতনা নদী থেকে উৎপত্তি লাভ করেছে। অতঃপর নদীটি খুলনা জেলার কয়রা উপজেলার বেদকাশি ইউনিয়ন পর্যন্ত প্রবহিত হয়ে আড়পাঙ্গাশিয়া নদীতে পতিত হয়েছে। অর্থাৎ এটি খুলনা বিভাগের সাতক্ষীরা জেলার আশাশুনি এবং শ্যামনগর উপজেলার এবং খুলনা জেলার কয়রা উপজেলার প্রধান নদী। এই নদী পথিমধ্যে কাপসন্ডা, গোরালি প্রভৃতি স্থান স্পর্শ করে ঘোলা নামক স্থানে গলঘেসিয়া নদীর সাথে যুক্ত হয়েছে । অতঃপর আরও দক্ষিণে অগ্রসর হয়ে শ্যামনগর উপজেলার নওয়াবেকির পাশ দিয়ে বুড়িগোয়ালিনিতে আড়পাঙ্গাশিয়া নাম ধারণ করেছে এবং পারশেমারির নিকট কপোতাক্ষের সাথে মিলিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:ভারত-বাংলাদেশ যৌথ নদী
বিষয়শ্রেণী:কয়রা উপজেলা
বিষয়শ্রেণী:আশাশুনি উপজেলা
বিষয়শ্রেণী:শ্যামনগর উপজেলা
সান পেদ্রো দে তিকিনা

**সান পেদ্রো দে তিকিনা** হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর দক্ষিণ-পশ্চিম তীরে কোপাকাবানা উপদ্বীপের দিকে এই শহর অবস্থিত। কোপাকাবানা থেকে বলিভিয়ার রাজধানী লা পাজ যেতে হলে এই শহর থেকে তিকিনা প্রণালী পেরিয়ে অপরতীরে সান পাবলো দে তিকিনা হয়ে যাওয়া ছাড়া অন্য পথ নেই।

## অবস্থান
বলিভিয়ার একেবারে পশ্চিম সীমান্তের কাছে অবস্থিত সান পেদ্রো শহরের অবস্থান সান পেদ্রো দে তিকিনা পৌর এলাকার একেবারে কেন্দ্রস্থলে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৬ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -*টাগেসৎসাইটেনক্লিমা*) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।

## পরিবহন
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে *রুটা - ২* *উয়ারিনা* হয়ে তিকিনার অপর তীরে *সান পাবলো দে তিকিনা* শহরে এসে উপস্থিত হয়। এরপর প্রণালী পেরিয়ে এই রাস্তা প্রথমে আরও ৭ কিমি দূরে কোপাকাবানা পৌঁছয় ও তারপর আরও ৮ কিমি দূরে পেরু সীমান্তের *খাসানি* পর্যন্ত বিস্তৃত হয়।

## জনসংখ্যা
গত বিশ বছরে এই শহরের জনসংখ্যা উল্লেখযোগ্য ভাবে হ্রাস পেয়েছে।

এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।

## গুরুত্ব
১৮৭৯-১৮৮৪ সালের প্রশান্ত মহাসাগরীয় যুদ্ধে চিলির কাছে পরাজয়ের ফলে প্রশান্ত মহাসাগরের সাথে সংযোগ হারিয়ে বলিভিয়া এখন একটি সম্পূর্ণ স্থলবেষ্টিত দেশ। তার সম্পূর্ণ সামরিক নৌবল এখন তাই তিতিকাকা হ্রদেই সীমাবদ্ধ। সান পেদ্রোকে আশ্রয় করেই তা কাজ করে। সেই হিসেবে বলিভিয়ার একমাত্র সামরিক বন্দর এখন এই শহর, যাকে কেন্দ্র করে বলিভীয় নৌবাহিনী মাঝে মাঝে মহড়ার আয়োজনও করে থাকে।

## তথ্যসূত্র

## বহিঃসংযোগ
* Municipio San Pedro - Übersichtskarten Nr. 21702
* Municipio San Pedro - Detailkarte und Bevölkerungsdaten (PDF; 316 kB) (*স্পেনীয়*)
* Departamento La Paz - Sozialdaten der Municipios (PDF; 11,63 MB) (*স্পেনীয়*)

বিষয়শ্রেণী:বলিভিয়ার জনবহুল স্থান
নকিয়া লুমিয়া ৫০৫

**নকিয়া লুমিয়া ৫০৫** নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়। ২০১২ সালের ডিসেম্বরে এটিকে একটি  Telcel এর অনন্য ডিভাইস হিসেবে ঘোষণা করা হয় এবং ২০১৩ সালের জানুয়ারীর শুরুর দিকে মেক্সিকোতে উপলব্ধ হয়। ২০১৩ এর জানুয়ারীর শেষের দিকে ঘোষণা করা হয় লুমিয়া ৫০৫ কলম্বিয়া, চিলি এবং পেরুতে উপলব্ধ হবে। এটি ছোট আকার এবং সহজ ইন্টারফেসের কারণে নতুন ব্যবহারকারীদের জন্য খুবই সুবিধাজনক। এছাড়াও, এর ৫ মেগাপিক্সেল ক্যামেরা এবং দীর্ঘস্থায়ী ব্যাটারি দৈনন্দিন ব্যবহারকে আরও সুবিধাজনক করে তোলে।

## তথ্যসূত্র

বিষয়শ্রেণী:বন্ধ হওয়া স্মার্টফোন
বিষয়শ্রেণী:নকিয়া স্মার্টফোন
বিষয়শ্রেণী:২০১৩-এ প্রবর্তিত মোবাইল ফোন
বিষয়শ্রেণী:মাইক্রোসফট লুমিয়া
মানিকগঞ্জ সরকারি টেকনিক্যাল স্কুল ও কলেজ

**সরকারি টেকনিক্যাল স্কুল ও কলেজ** বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের মানিকগঞ্জ জেলার সদর থানায় অবস্থিত এবং বাংলাদেশ কারিগরি শিক্ষা বোর্ডের অধীনস্থ।

## ইতিহাস
মানিকগঞ্জ সরকারি টেকনিক্যাল স্কুল ও কলেজ ১৯৮৪ সালে সরকারি ব্যবস্থাপনায় 'মানিকগঞ্জ ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। ২০০৪ সালের ১ জানুয়ারি হতে সরকারি নির্দেশনা অনুসারে এটির নাম 'মানিকগঞ্জ সরকারি টেকনিক্যাল স্কুল ও কলেজ' করা হয়।

## আবকাঠামো

## শিক্ষা ব্যবস্থা

## ফলাফল

## সহ-শিক্ষা কার্যক্রম

## গ্যালারি

## আরও দেখুন
* বাংলাদেশ কারিগরি শিক্ষা বোর্ড

## তথ্যসূত্র

## বহিঃসংযোগ
* মানিকগঞ্জ টেকনিক্যাল স্কুল এন্ড কলেজ -এর ওয়েবসাইট।

বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:মানিকগঞ্জ জেলার শিক্ষাপ্রতিষ্ঠান
বিষয়শ্রেণী:মানিকগঞ্জ জেলার বিদ্যালয়
বিষয়শ্রেণী:মানিকগঞ্জ জেলার মহাবিদ্যালয়
বিষয়শ্রেণী:বাংলাদেশের কারিগরি শিক্ষাপ্রতিষ্ঠান
বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
বোয়িং ৭৮৭ ড্রিমলাইনার

**বোয়িং ৭৮৭ ড্রিমলাইনার** হল বোয়িং কমার্শিয়াল এয়ারপ্লেন কোম্পানির তৈরী করা দুই ইঞ্জিন বিশিষ্ট মাঝারি আকারের সুপরিসর বিমান। বিমানটি প্রকরণ ভেদে সর্বোচ্চ ৩ টি শ্রেণীতে ২৪২ থেকে ৩৩৫ জন পর্যন্ত যাত্রী পরিবহনে সক্ষম। ড্রিমলাইনার বিমানটি হালকা যৌগিক পদার্থ দিয়ে তৈরী হওয়ায় এয়ারলাইন শিল্পে আজ পর্যন্ত সবচেয়ে জ্বালানী সাশ্রয়ী হিসেবে পরিচিতি পেয়েছে। বোয়িং ৭৮৭ কে ৭৬৭ এর চেয়ে প্রায় ২০% জ্বালানী সাশ্রয়ী করে ডিজাইন করা হয়েছে। এছাড়াও আধুনিক কিছু বৈশিষ্ট যেমন ইলেক্টিক্যাল ফ্লাইট সিস্টেম, চার প্যানেল বিশিষ্ট উইন্ডশিল্ড, শব্দ নিরোধি শেভরন ইত্যাদি বিমানটিকে অন্যান্য করে তুলেছে। ড্রিমলাইনারের উড্ডয়ন প্রক্রিয়া বোয়িং ৭৭৭ এর সাথে সামঞ্জস্যপূর্ন ভাবে তৈরী করায় বোয়িং ৭৭৭ এ প্রশিক্ষণপ্রাপ্ত পাইলটরা নতুন কোন প্রশিক্ষণ ছাড়াই এটি উড্ডয়ন করতে পারে।

বোয়িং ৭৮৭ ২০১১ সালের মার্চের দইকে ফেডারেল এভিয়েশন এডমিনেস্ট্রেশন ও ইউরোপিয়ান এভিয়েশন সেফটি এজেন্সির অনুমোদন পায় এবং একই বছরের সেপ্টেম্বরে প্রথম চালানটি হস্তান্তর করা হয়। ২০১১ সালের অক্টোবরে অল নিপ্পন এয়ারওয়েজ সর্বপ্রথম এই বিমান দিয়ে বাণিজ্যিকভাবে যাত্রী পরিবহন শুরু করে। এর পর থেকে বোয়িং কোম্পানি বিভিন্ন এয়ারলাইন্স থেকে প্রায় ১০৭১ টি বিমান সরবরাহ করার অর্ডার পায়।

বাণিজ্যিক যাত্রী পরিবহনের সূচনালগ্নটি ড্রিমলাইনার অপারেটরদের জন্য খুব একটা সুখকর হয় নি। ব্যাটারি জনিত বিভিন্ন সমস্যার কারণে বিভিন্য ইউরোপ আমেরিকা সহ বিভিন্য দেশের এভিয়েশন সেফটি এজেন্সিগুলো বেশ কিছুদিনের জন্য অপারেশন থেকে সরিয়ে রাখে। বোয়িংএর নিবিড় পর্যবেক্ষণ ও ব্যাটারির নকশা পূনঃমূল্যায়নের ও এভিয়েশন সেফটি এজেন্সির অনুমোদনের পর ২০১৩ সালের মে মাসের দিকে বিমানটি পুনরায় যাত্রী পরিবহন শুরু করে।

## দূর্ঘটনা
১২ জুন ২০২৫ তারিখে, আহমেদাবাদ বিমানবন্দর থেকে লন্ডন গ্যাটউইক বিমানবন্দরের উদ্দেশ্যে যাত্রা করা ১১ বছর বয়সী ৭৮৭ ড্রিমলাইনার বিমান দ্বারা পরিচালিত এয়ার ইন্ডিয়ার ১৭১ নম্বর ফ্লাইট ২৪২ জন যাত্রী নিয়ে আহমেদাবাদের মেঘানী নগর শহরতলিতে উড্ডয়নের কিছুক্ষণ পরেই একটি মেডিকেল কলেজের ছাত্রাবাসের উপর বিধ্বস্ত হয়। এতে একজন বাদে সকল যাত্রী ও ক্রু মারা যায়।

## তথ্যসূত্র

## বহিঃসংযোগ
* Boeing 787 page on Boeing.com
* Boeing 787 Dreamliner Official page on newairplane.com
* Video of a 787-9 climbing nearly vertically after takeoff 

বিষয়শ্রেণী:বিমান
বিষয়শ্রেণী:বোয়িং বিমান
বিষয়শ্রেণী:দ্বৈত ইঞ্জিনের বিমান
বিষয়শ্রেণী:নিচু পাখার বিমান
বিষয়শ্রেণী:২০০৯-এ প্রথম উড়া বিমান
বিষয়শ্রেণী:দ্বৈত-ইঞ্জিন
নকিয়া লুমিয়া ৫১০

**নকিয়া লুমিয়া ৫১০** হচ্ছে নকিয়ার এন্ট্রি-লেভেল উইন্ডোজ ফোন স্মার্টফোন, যা ২০১২ সালের ২৩ অক্টোবর উন্মোচিত হয়েছিল। উদীয়মান বাজারগুলোর (ভারত, চীন, এশিয়া-প্যাসিফিক ও দক্ষিণ আমেরিকা) জন্য লক্ষ্যভিত্তিক   এ মডেলের ঘোষিত আনুমানিক খুচরা মূল্য ছিল প্রায় ১৯৯ মার্কিন ডলার (কর ও ভর্তুকি ব্যতীত), এবং নভেম্বর থেকেই বিক্রি শুরু হয়। এই ফোনটি উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়।

## ইতিহাস ও বাজার লক্ষ্য
লুমিয়া ৫১০ নকিয়ার “সবচেয়ে সাশ্রয়ী লুমিয়া” হিসেবে এনে দেয় উইন্ডোজ ফোন অভিজ্ঞতা নিম্ন-মূল্যের সেগমেন্টে। প্রথম ধাপে ভারত ও চীন, পরে অন্যান্য এশিয়া-প্যাসিফিক ও দক্ষিণ আমেরিকার বাজারে ছাড়া হয়। এই ডিভাইসটি মূলত ফিচার-ফোন বা আশার সিরিজ থেকে স্মার্টফোনে আসতে ইচ্ছুক ব্যবহারকারীদের টার্গেট করে।

## টেকনিক্যাল স্পেসিফিকেশান

## নকশা ও হার্ডওয়্যার
ডিভাইসটির মাপ ১২০.৭ × ৬৪.৯ × ১১.৫ মিমি এবং ওজন ১২৯ গ্রাম। ৪.০-ইঞ্চি (৮০০×৪৮০ পিক্সেল) TFT ক্যাপাসিটিভ টাচস্ক্রিন, কোয়ালকম স্ন্যাপড্রাগন S1 (MSM7227A) ৮০০ মেগাহার্টজ কোয়ার্টেক্স-A5 সিপিইউ ও অ্যাড্রেনো ২০০ জিপিইউ ব্যবহার করা হয়েছে। র‍্যাম ২৫৬ এমবি, অভ্যন্তরীণ স্টোরেজ ৪ জিবি (মাইক্রোএসডি সমর্থন নেই)। পেছনে ৫ মেগাপিক্সেল অটোফোকাস ক্যামেরা (ফ্ল্যাশ নেই), ভিডিও সর্বোচ্চ VGA/৩০fps। রং: লাল, হলুদ, সায়ান, সাদা ও কালো  ।

## সফটওয়্যার
নকিয়া লুমিয়া ৫১০-এ ডিফল্টভাবে **Windows Phone 7.5 (Mango)** অপারেটিং সিস্টেম ব্যবহার করা হয়েছিল। পরবর্তীতে এটি **Windows Phone 7.8** আপডেট পায়, যেখানে নতুন টাইল-ভিত্তিক স্টার্ট স্ক্রিন এবং কিছু অতিরিক্ত কাস্টমাইজেশন ফিচার যুক্ত করা হয়।

## সংযোগ ও সেন্সর
থাকছে ৩জি HSDPA, ওয়াই-ফাই ৮০২.১১ b/g/n, ব্লুটুথ ২.১, A-GPS/সেল-আইডি/ওয়াই-ফাই পজিশনিং; সেন্সরের মধ্যে আছে অ্যাক্সেলরোমিটার, অ্যাম্বিয়েন্ট লাইট ও প্রক্সিমিটি সেন্সর ।

## ব্যাটারি
লুমিয়া ৫১০-এ ব্যবহৃত হয় ১৩০০ mAh ক্ষমতার অপসারণযোগ্য **BP-3L** ব্যাটারি; নোকিয়ার অফিসিয়াল ডেটাশিটেও এই ব্যাটারি ও ইনবক্স অ্যাক্সেসরিজের উল্লেখ আছে। ব্যাটারিটি সহজেই পরিবর্তনযোগ্য হওয়ায় দীর্ঘমেয়াদে ফোন ব্যবহার সুবিধাজনক হয়। 

## সফটওয়্যার
ডিভাইসটি **Windows Phone 7.5 (Mango)** নিয়ে বাজারে আসে এবং পরবর্তীতে **Windows Phone 7.8** আপডেট পায়, যেখানে নতুন লাইভ টাইল সাইজ, লকস্ক্রিন অপশন ও অধিক থিম রঙ যুক্ত হয়। তবে হার্ডওয়্যারের সীমাবদ্ধতার কারণে Windows Phone 8 -এ আপগ্রেড সমর্থিত নয় ।

## ব্যবহার অভিজ্ঞতা ও সীমাবদ্ধতা
স্বল্প র‍্যাম (২৫৬ এমবি) ও সীমিত স্টোরেজের কারণে কিছু অ্যাপ চালাতে সমস্যা, ব্যাকগ্রাউন্ড টাস্ক সীমাবদ্ধতা, ফ্রন্ট ক্যামেরা/ফ্ল্যাশের অনুপস্থিতি এবং ৪৮০p ভিডিও রেকর্ডিং—এসবকে রিভিউয়ারেরা প্রধান সীমাবদ্ধতা হিসেবে উল্লেখ করেছেন। তবু দামের তুলনায় নির্মাণমান, সরল ইউআই এবং নকিয়ার লোকাল সার্ভিস/অ্যাপ সমর্থনকে ইতিবাচক দিক ধরা হয়।

## উত্তরসূরি
২০১৩ সালের ২৫ ফেব্রুয়ারি **নকিয়া লুমিয়া ৫২০** উন্মোচিত হয়, যা ৫১০-এর উত্তরসূরি হিসেবে Windows Phone 8, বেশি র‍্যাম/স্টোরেজ ও মাইক্রোএসডি সমর্থনসহ নিম্ন-মূল্যের শ্রেণিতে আরও প্রতিযোগিতা আনে।

## আরও দেখুন
*উইন্ডস মোবইল
*নকিয়া লুমিয়া ৭১০
*নকিয়া লুমিয়া ৮০০
*নকিয়া লুমিয়া ৯০০

## তথ্যসূত্র

## বহিঃসংযোগ

* 
* Lumia 510 technical specifications (at developer.nokia.com)

বিষয়শ্রেণী:নকিয়া স্মার্টফোন
বিষয়শ্রেণী:ভিডিওটেলিফোনি
বিষয়শ্রেণী:বন্ধ হওয়া স্মার্টফোন
বিষয়শ্রেণী:মাইক্রোসফট লুমিয়া
বিষয়শ্রেণী:উইন্ডোজ ফোন ডিভাইস
বিষয়শ্রেণী:২০১২-এ প্রবর্তিত মোবাইল ফোন
বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
ভূতত্ত্ব

right|thumb|পৃথিবীর মানচিত্র**ভূতত্ত্ব** বা **ভূবিদ্যা** () ভূবিজ্ঞানের একটি শাখা যেখানে পৃথিবী, পৃথিবীর গঠন,  পৃথিবী গঠনের উপাদান সমূহ, পৃথিবীর অতীত ইতিহাস এবং এর পরিবর্তন নিয়ে আলোচনা করা হয়। ভূতত্ত্ব শিক্ষা খনিজ ও প্রাকৃতিক সম্পদ উত্তোলন, পরিবেশ রক্ষার গুরুত্ব, অতীত আবহাওয়া ব্যাখ্যা করে ভবিষ্যতের আবহাওয়া জলবায়ু সম্পর্কে ধারণা, প্রাকৃতিক দুর্যোগ মোকাবেলায় গুরুত্বপূর্ণ ভূমিকা পালন করে।

ভূতাত্ত্বিক সময়: 

ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন।

## ভূতত্ত্বের ক্ষেত্র
পৃথিবীর অভ্যন্তরীণ গঠন কতক গুলো স্তরে বিভক্ত। প্রায় ৬৩৭৮ কিমি নিচে রয়েছে এর কেন্দ্র।  পৃথিবীর উপরিভাগ থেকে কেন্দ্র পর্যন্ত প্রধান স্তর গুলো হল ০-৩৫ কিমি পুরু বাইরের ভূত্বক (crust), ৩৫-২৮৯০ কিমি পুরু ম্যান্টল (mantle), ২৮৯০-৬৩৭৮ কিমি পর্যন্ত কোর (Core)। ভূতাত্ত্বিক তথ্য উপাত্তের অধিকাংশই সংগৃহীত হয় সমগ্র পৃথিবীর উপরিভাগের কঠিন স্তর থেকে। পৃথিবীর উপরিভাগের স্তরের মাটি-পাথরের মাঝেই লুকিয়ে আছে এর ইতিহাস, ঐতিহ্যএবং সম্পদ। এই ইতিহাস সংগ্রহ এবং সম্পদ উত্তোলনই ভূতত্ত্বের প্রধান উদ্দেশ্য।

## ভূতাত্ত্বিক উপকরণ
alt=শিলাচক্র|থাম্ব|শিলাচক্র
বেশিরভাগ ভূতাত্ত্বিক উপাত্ত এসেছে ভূ-নিম্ন উপাদানের গবেষণা থেকে। এই উপাদানমুহ প্রধানত দুইভাগে ভাগ করা যায়- শিলা ও অসংহত বস্তু।

### শিলা
ভূতত্ত্ব প্রধানত শিলা গবেষণার মাঝেই নিহিত। শিলা পৃথিবীর ভূতাত্ত্বিক ইতিহাস সংরক্ষণ করে।  উৎপত্তি ও গঠন অনুসারে শিলাসমূহকে তিনটি প্রধান শ্রেণীতে ভাগ করা যায়। এগুলো হল- আগ্নেয় শিলা, পাললিক শিলা ও রুপান্তরিত শিলা। শিলাচক্রের মাধ্যমে তাদের মধ্যকার সম্পর্ক বোঝা যায়। (চিত্র দেখুন)

লাভা বা ম্যাগমা কঠিন হয়ে আগ্নেয় শিলা তৈরি হয়। আগ্নেয় শিলা চূর্ণ-বিচূর্ণ হয়ে অন্যত্র স্থানান্তরিত হয় এবং সংবদ্ধ হয়ে পাললিক শিলা তৈরি হয়। এই শিলা আবার তাপ ও চাপের প্রভাবে খনিজের পরিমাণ পরিবর্তন হয়ে রুপান্তরিত শিলায় পরিণত হতে পারে। আবার এই তিন ধরনের শিলাই অত্যধিক তাপে গলিত হয়ে ম্যাগমায় রুপান্তরিত হতে পারে। এই ম্যাগমা থেকে পুনরায় আগ্নেয় শিলা তৈরি হতে পারে।

#### পরীক্ষা
ভূতত্ত্ববিদরা শিলা অধ্যয়নের জন্য ঐ শিলা কি কি খনিজ সমন্বয়ে গঠিত তা নির্ণয় করে। খনিজ সমুহের বিভিন্ন বৈশিষ্ট নির্ণয়ের জন্য নানাবিধ পরীক্ষা-নিরীক্ষা করা হয়। নমুনা পরীক্ষণের বৈশিষ্টগুলো হল-

**ঔজ্জ্বল্যতা(Lustre):** তল হতে প্রতিফলিত আলোর পরিমাণ। উজ্জলতা দুই রকমের- ধাতব ও অধাতব।

**রঙ(Color):** রঙ অনুসারে খনিজসমুহকে বিভিন্ন দলে ভাগ করা হয়।

**রেখা(Streak):** পোরসেলিন ফলকে আঁচর কেটে রেখাপাত করা হয়। এর রঙ দিয়ে খনিজ চেনা যায়।

**দ্রঢ়িমা(Hardness):**  আঁচর কাটতে বাধার পরিমাণ।

**আপেক্ষিক গুরুত্ব(Specific Gravity):** নির্দিষ্ট আয়তনের ভর।

**বুদবুদ(Effervescence):** হাইড্রক্লোরিক এসিডের প্রভাবে বুদবুদ সৃষ্টি।

**চৌম্বকত্ব(Magnetism):** চুম্বকের সাহেয্যে চুম্বক অথবা অচুম্বক পদার্থ নির্ণয়।

**গন্ধ(Odor):** খনিজের স্বতন্ত্র গন্ধ থাকতে পারে। যেমন: সালফার।

### অসংহত বস্তু
ভূতত্ত্ববিদরা গবেষণা ক্ষেত্রে শিলাচূর্ণ(অজমাটবদ্ধ) অধ্যয়ণ করে।

## তথ্যসূত্র

* ''Earth Science News, Maps, Dictionary, Articles, Jobs''

বিষয়শ্রেণী:ভূতত্ত্ব
বিষয়শ্রেণী:মূল বিষয়ের নিবন্ধ
ধলাই নদী

**ধলাই নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ধলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪০।

## অন্যান্য তথ্য
নদীটির দৈর্ঘ্য ১৪৪ কিলোমিটার এবং বাংলাদেশ অংশে দৈর্ঘ্য ১৩ কিলোমিটার। এর প্রস্থ ৫০ মিটার এবং অববাহিকার আয়তন ৩৪২ বর্গকিলোমিটার।

## উৎপত্তি ও প্রবাহ
ধলাই নদী ভারতের ত্রিপুরা রাজ্যের পূর্ব দিকের পাহাড়ে উৎপত্তি লাভ করেছে। সেখান থেকে উত্তর দিকে প্রবাহিত হয়ে মৌলভীবাজার জেলার কমলগঞ্জ উপজেলা দিয়ে বাংলাদেশে প্রবেশ করেছে। পরে নদীটি রাজনগর উপজেলায় মনু নদীতে মিলিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মেঘালয়ের নদী
বিষয়শ্রেণী:আসামের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:ভারতের নদী
বিষয়শ্রেণী:মৌলভীবাজার জেলার নদী
বিষয়শ্রেণী:বাংলাদেশের নদী
বিষয়শ্রেণী:ত্রিপুরার নদী
বিষয়শ্রেণী:রাজনগর উপজেলা
বিষয়শ্রেণী:কুলাউড়া উপজেলা
বিষয়শ্রেণী:সিলেট বিভাগের নদী
বিষয়শ্রেণী:বাংলাদেশ–ভারত সীমান্ত
বিষয়শ্রেণী:আন্তঃসীমান্ত নদী
মজিবর রহমান দেবদাস

**মজিবর রহমান দেবদাস** (১ জানুয়ারি ১৯৩০ - ১৮ মে ২০২০) হলেন একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের গণিত বিভাগে অধ্যাপনা করতেন। ২০১৫ সালে তিনি মুক্তিযুদ্ধে একুশে পদক লাভ করেন। বার্ধক্যজনিত কারণে ২০২০ সালের ১৮ মে জয়পুরহাট জেলার মহুরুল গ্রামে নিজ বাসভবনে ইন্তেকাল করেন।

## প্রারম্ভিক জীবন
মজিবর রহমান ১৯৩০ খ্রিষ্টাব্দের ১ জানুয়ারি ব্রিটিশ ভারতের বেঙ্গল প্রেসিডেন্সির অন্তর্ভুক্ত জয়পুরহাট জেলায় জন্মগ্রহণ করেন। তিন ভাইয়ের মধ্যে তিনি সবার বড়। তিনি ১৯৪৬ খ্রিষ্টাব্দে খঞ্জনপুর উচ্চবিদ্যালয় থেকে প্রথম বিভাগে ম্যাট্রিক পাস করেন। এরপর তিনি বগুড়া আজিজুল হক কলেজ থেকে উচ্চ মাধ্যমিক পাশ করেন। ১৯৫২ সালে ঢাকা বিশ্ববিদ্যালয় থেকে প্রথম শ্রেণীতে প্রথম হয়ে এমএ পাশ করার পর তিনি বগুড়া আজিজুল হক কলেজে শিক্ষকতা করেন। ১৯৫৬ সালে পাকিস্তানের করাচী শহরের নাজিমাবাদ কলেজে অধ্যাপনা শুরু করেন। ১৯৬৪ সালে অস্ট্রেলিয়ার মেলবোর্ন বিশ্ববিদ্যালয় থেকে মজিবুর ফলিত গণিত এমএসসি ডিগ্রি লাভ করেন। ১৯৬৭ সালের ১৬ অক্টোবর তিনি রাজশাহী বিশ্ববিদ্যালয়ে গণিত বিভাগে জ্যেষ্ঠ প্রভাষক হিসেবে যোগদান করেন।

## মুক্তিযুদ্ধে অবদান
বাংলাদেশের স্বাধীনতাযুদ্ধের সময় রাজশাহী বিশ্ববিদ্যালয়ে পাকিস্তানি সেনাবাহিনীর গণহত্যার প্রতিবাদে মজিবুর বিশ্ববিদ্যালয় প্রশাসনের নিকট একটি চিঠি পাঠালে বিশ্ববিদ্যালয় এই চিঠি সেনাবাহিনীকে পাঠিয়ে দেয়। ১৯৭১ খ্রিষ্টাব্দের ১২ই মে তাকে গ্রেপ্তার করা হয় এবং সেনা ছাউনিতে তাকে শারীরিক ও মানসিক নির্যাতন করায় মজিবর পরবর্তীকালে তার স্মৃতিশক্তি হারান। মজিবর রহমান দেবদাস রাজশাহী বিশ্ববিদ্যালয়ে পাকিস্তানি মিলিটারীদের গণহত্যার বিরুদ্ধে প্রতিবাদী ছিলেন। চোখের সামনে পাকিস্তানিরা এ দেশের বাঙ্গালী হিন্দুদের নির্বিচারে গুলি করে হত্যা করেছে। জীবন রক্ষার্থে অনেকেই যখন হিন্দু নাম বাদ দিয়ে মুসলিম নাম রাখা শুরু করেছিল তখন এর প্রতিবাদ ও ক্ষোভে পিতা-মাতার দেয়া ইসলামী নাম মজিবর রহমান পরিবর্তন করে রাখেন দেবদাস।

## সম্মাননা
১৯৯৮ খ্রিষ্টাব্দের ২রা আগস্ট রাজশাহী বিশ্ববিদ্যালয় মজিবর রহমানকে সংবর্ধনা দেয়। মুক্তিযুদ্ধ জাদুঘরের ট্রাস্ট সদস্য মফিদুল হক তাকে নিয়ে *কান পেতে রই*  নামক একটি প্রামাণ্য চলচ্চিত্র তৈরি করেন। ২০১৫ খ্রিষ্টাব্দের ১৯শে ফেব্রুয়ারি বাংলাদেশ সরকার তাকে একুশে পদক পুরস্কার প্রদান করেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:মুক্তিযুদ্ধে একুশে পদক বিজয়ী
বিষয়শ্রেণী:বাংলাদেশী সক্রিয় কর্মী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:২০২০-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:রাজশাহী বিশ্ববিদ্যালয়ের শিক্ষক
ধানখালী নদী

**ধানখালী নদী** বাংলাদেশে অবস্থিত একটি নদী।

## অবস্থান
ধানখালী নদীটি পটুয়াখালী জেলার কলাপাড়া উপজেলার প্রধান নদী, নদীটি রবনাবাদ খালের সাথে মিলিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পটুয়াখালী জেলার নদী
বিষয়শ্রেণী:বাংলাদেশের নদী
জেমস অ্যান্ড্রু ব্রাউন-র‌্যামসে, ডালহৌসির প্রথম মার্কুস

**জেমস অ্যান্ড্রু ব্রাউন-র‌্যামসে**, ডালহৌসির প্রথম মার্কুস(জন্ম: ২২ এপ্রিল, ১৮১২ - মৃত্যু: ১৯ ডিসেম্বর, ১৮৬০) মিডলোথিয়ানের ডালহৌসি ক্যাসলে জন্মগ্রহণকারী স্কটিশ রাজকর্মচারী ও ব্রিটিশ ভারতের ঔপনিবেশিক প্রশাসক ছিলেন। ১৮৪৮ থেকে ১৮৫৬ সময়কালে **লর্ড ডালহৌসি** ভারতের গভর্নর-জেনারেল হিসেবে দায়িত্ব পালন করেন। ১৮৩৮ সাল পর্যন্ত **লর্ড র‌্যামসে** এবং ১৮৩৮ থেকে ১৮৪৯ সাল পর্যন্ত **দি আর্ল অব ডালহৌসি** নামে পরিচিত ছিলেন তিনি।

## প্রারম্ভিক জীবন
ব্রাউন-র‌্যামসে ওয়েলিংটনের জেনারেল ও পরবর্তীতে কানাডার গভর্নর-জেনারেল ডালহৌসির নবম আর্ল জর্জ র‌্যামসের তৃতীয় ও কনিষ্ঠ পুত্র ছিলেন। জর্জ র‌্যামসে ভারতে কমান্ডার-ইন-চিফ ছিলেন। তার মা ক্রিস্টিনা (বিবাহ-পূর্ব ব্রাউন অব কলস্টো, হ্যাডিংটনশায়ার)। তার বড় দুই ভাই কৈশোরেই মৃত্যুবরণ করেন। ছোটখাট গড়নের ব্রাউন-র‌্যামসের কপাল বেশ বড় ছিল।

শৈশবের অনেকগুলো বছর পিতা-মাতার সাথে কানাডায় অতিবাহিত করেন। স্কটল্যান্ডে ফিরে ১৮২৫ সালে হ্যারো স্কুলে ভর্তি হন। দুই বছর পর তাকে বিদ্যালয় থেকে বহিষ্কার করা হয়। এরপর রেভ. মি. টেম্পেলের তত্ত্বাবধানে তার সমগ্র শিক্ষাজীবন কাটে।

## মূল্যায়ন
তার সমর্থকদের মতে, তিনি দূরদর্শী গভর্নর-জেনারেল হিসেবে ভারতে ইস্ট ইন্ডিয়া কোম্পানি শাসনকে সুদৃঢ়করণে ভূমিকা রেখেছেন। এরফলে পরবর্তীকালে কোম্পানির প্রশাসনে স্থিরতা এসেছে। তার বলিষ্ঠ নীতি গ্রহণের ফলে পরবর্তী শাসকগণ প্রজাবিদ্রোহ কঠোরভাবে দমন করতে পেরেছেন।

তার সমালোচকগণের অভিমত, তার ধ্বংসাত্মক নীতি গ্রহণের ফলে ইস্ট ইন্ডিয়া কোম্পানির আর্থিক ও সামরিক অবস্থান হঠকারী নীতিতে পরিণত হয়। এছাড়াও তিনি ১৮৫৭ সালের সিপাহী বিদ্রোহের বীজ লুকিয়ে রেখেছিলেন। ভারতে লাভজনক বাণিজ্যিক কর্মকাণ্ড পরিচালনায় সিদ্ধহস্তের অধিকারী কোম্পানিকে দেউলিয়া ঔপনিবেশিক প্রশাসনে রূপান্তর করেছেন। ভারতে তার শাসনকালে ভিক্টোরিয়া সরকারকে ভারতীয় প্রশাসনে প্রত্যক্ষভাবে হস্তক্ষেপ করতে হয়েছে। মৃত্যুর প্রাক্কালে ইংল্যান্ড ও ভারতের অনেকের কাছেই ব্যাপকভাবে ধিকৃত হন তিনি। ১৮৫৭ সালে ভারতে সিপাহী বিদ্রোহের পর চুক্তিনামার তাৎপর্য্য উপলদ্ধিতে ব্যর্থ হন। তার অতিমাত্রায় আত্মবিশ্বাসী মনোভাব, কেন্দ্রীভূত কার্যক্রম ও ব্যয়বহুল কার্যকলাপের এ সঙ্কটের জন্য দায়ী।

## তথ্যসূত্র

## আরও পড়ুন
*
*
*
* 
* 
* 

## বহিঃসংযোগ
*

বিষয়শ্রেণী:ভারতের গভর্নর জেনারেল
বিষয়শ্রেণী:১৮১২-এ জন্ম
বিষয়শ্রেণী:১৮৬০-এ মৃত্যু
বিষয়শ্রেণী:ক্ল্যান র‌্যামসে
বিষয়শ্রেণী:আর্ল অব ডালহৌসি
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:হ্যারো স্কুলে শিক্ষিত ব্যক্তি
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ
বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:বাণিজ্য বোর্ডের সভাপতি
ধানসিঁড়ি নদী

**ধানসিঁড়ি নদী** বাংলাদেশের ঝালকাঠি জেলায় অবস্থিত। একদা প্রমত্তা নদীটি এখন ক্ষীণকায়া।

## প্রবাহ
নদীটির দৈর্ঘ্য ১৩০ কিলোমিটার, গড় প্রস্থ ৪৯০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬।
## সাহিত্যে
বাংলা সাহিত্যে ধানসিঁড়ি নদীটি প্রেম এবং ভালোবাসার প্রতীক হিসেবে ব্যবহৃত হয়। বিখ্যাত প্রকৃতিবাদী কবি জীবনানন্দ দাশ রূপসী বাংলা কবিতায় ধানসিঁড়ি নদীটির সাথে পরিচয় করিয়ে দিয়েছেন। এই নদীর সৌন্দর্যে তিনি এতটাই বিমোহিত হয়েছিলেন যে তার সবচেয়ে জনপ্রিয় কবিতা রচনার পেছনে এই নদীটি ছিল প্রধান অনুপ্রেরণা। তার বিখ্যাত লাইন:

*আবার আসিব ফিরে ধানসিঁড়িটির তীরে এই বাংলায়*

## তথ্যসূত্র

## বহিঃসংযোগ

বিষয়শ্রেণী:ঝালকাঠি জেলার নদী
বিষয়শ্রেণী:বাংলাদেশের নদী
স্টুয়ার্ট উইলিয়ামস

**স্টুয়ার্ট ক্লেটন উইলিয়ামস** (; জন্ম: ১২ আগস্ট, ১৯৬৯) নেভিসের চার্লসটাউনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯৪ থেকে ২০০২ সময়কালে ওয়েস্ট ইন্ডিজ ক্রিকেট দলে মূলতঃ উদ্বোধনী ব্যাটসম্যান হিসেবে খেলেছেন। ডানহাতে ব্যাটিংয়ের পাশাপাশি ডানহাতি মিডিয়াম পেস বোলিং করতেন **স্টুয়ার্ট উইলিয়ামস**।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডস ও নেভিস দলের প্রতিনিধিত্ব করেন। বর্তমানে তিনি ওয়েস্ট ইন্ডিজ দলে সহকারী কোচের দায়িত্ব পালন করছেন।

## প্রারম্ভিক জীবন
ওয়েস্ট ইন্ডিজের ঘরোয়া প্রথম-শ্রেণীর ক্রিকেট প্রতিযোগিতায় বেশ সাবলীল ভঙ্গীমায় নিজেকে উপস্থাপন করেছেন। টেস্ট ক্রিকেট থেকে বিদায় নেয়ার পর ২০০৫ সালে পুনরায় প্রথম-শ্রেণীর ক্রিকেটে ফিরে আসেন। ঐ মৌসুমেই তিনি দলের ব্যাটিং গড়ে শীর্ষস্থান লাভ করেন। ৫৪.৮৩ গড়ে ৩৩৯ রান তুলে তিনি তার চূড়ান্ত মৌসুম শেষ করে খেলোয়াড়ী জীবনকে বিদায় জানান।

## খেলোয়াড়ী জীবন
১৬ এপ্রিল, ১৯৯৪ তারিখে ইংল্যান্ডের বিপক্ষে টেস্টে অভিষেক ঘটে তার। গর্ডন গ্রীনিজ ও ডেসমন্ড হেইন্সের অবসর গ্রহণের পর অন্যতম উদ্বোধনী ব্যাটসম্যান হিসেবে প্রতিষ্ঠিত হবার প্রয়াস চালান। প্রতিশ্রুতিশীল ব্যাটসম্যান হওয়া স্বত্ত্বেও তিনি টেস্ট ক্রিকেটের ন্যায় উঁচু পর্যায়ের ক্রিকেটে তেমন রান সংগ্রহ করতে পারেননি। আট বছরব্যাপী খেলোয়াড়ী জীবনে ভারতের বিপক্ষে তিনি তার একমাত্র সেঞ্চুরি করেন। পাশাপাশি ৫২ ইনিংসে মাত্র চারটি অর্ধ-শতকের সন্ধান পেয়েছেন তিনি। প্রথম-শ্রেণীর ক্রিকেটে সাফল্য পেলেও টেস্টের ইনিংসগুলোয় বেশকিছু চমকপ্রদ স্ট্রোকপ্লে দেখিয়ে স্বল্পসময়েই বিদায় নিতে হয়। ক্রিজে তিনি দীর্ঘসময় ব্যাট নিয়ে অবস্থান করতে সক্ষমতা দেখাননি। ফলে, ২০০২ সালে তাকে টেস্ট জীবন থেকে বিদায় নিতে হয়েছে। ২ মে, ২০০২ তারিখে ভারতের বিপক্ষে তিনি তার সর্বশেষ টেস্টে অংশ নেন। ২০০১-০২ মৌসুমে সফরকারী ভারতের বিপক্ষে তিনি অপ্রত্যাশিতভাবে দ্বিতীয়বারের মতো খেলার সুযোগ পান। কিন্তু ৫ ইনিংসে মাত্র ৯১ রান তুলেছিলেন যার অধিকাংশই এসেছিল বাউন্ডারি থেকে।

## একদিনের আন্তর্জাতিক
১৭ অক্টোবর, ১৯৯৪ তারিখে ভারতের বিপক্ষে একদিনের আন্তর্জাতিকে অভিষিক্ত হন তিনি। ৩০ মে, ১৯৯৯ তারিখে অস্ট্রেলিয়ার বিপক্ষে সর্বশেষ ওডিআইয়ে অংশ নেন। ১৯৯৯ সালের ক্রিকেট বিশ্বকাপে দলের অন্যতম সদস্য মনোনীত হন। শিবনারায়ণ চন্দরপলের সাথে ওয়েস্ট ইন্ডিজের পক্ষে অপরাজিত ২০০ রানের সর্বোচ্চ জুটি গড়েন।

২০০৪ সালে ক্যারিব বিয়ার সিরিজের খেলায় ফিল্ডিংয়ের সময় আঙ্গুলে ব্যথা পান। গালি অঞ্চলে তিনি তুখোড় ফিল্ডাররূপে পরিচিত ছিলেন। জুলাই, ২০০৮ সালে ক্লাইড বাটসের সভাপতিত্বে জাতীয় দল নির্বাচক প্যানেলের অন্যতম সদস্য মনোনীত হন তিনি।

## পরিসংখ্যান
### টেস্ট সেঞ্চুরি

### ওডিআই সেঞ্চুরি

### ওডিআই ম্যান অব দ্য ম্যাচ

## তথ্যসূত্র

## আরও দেখুন
* এভিন লুইস
* নেহেমিয়া পেরি
* জেসন মোহাম্মদ
* নরসিং দেওনারায়ণ
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
*
*

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ক্যারিবিয়ান প্রিমিয়ার লিগের কোচ
বিষয়শ্রেণী:নেভিসীয় ক্রিকেটার
বিষয়শ্রেণী:নেভিসের প্রতিনিধিত্বকারী ক্রিকেটার
বিষয়শ্রেণী:লিওয়ার্ড আইল্যান্ডসের ক্রিকেটার
জাস্টিন গ্যাটলিন

**জাস্টিন গ্যা্টলিন** (; জন্মঃ ১০ ফেব্রুয়ারি, ১৯৮২) একজন আমেরিকান দৌড়বিদ। তিনি ১৯৮২ সালের ১০ ফেব্রুয়ারি জন্মগ্রহণ করেন। ১০০ মিটার দৌঁড় প্রতিযোগিতায় তিনি একজন গোল্ড মেডেলধারী। ১০০ মি দৌঁড়ে সর্বশ্রেষ্ঠ রেকর্ড হল ৯.৭৪ সেকেন্ড। ৬০ মি দৌড়ে তিনি দুবার বিশ্ব ইনডোর গেমস চ্যাম্পিয়ন হয়েছিলেন। লন্ডন ২০১২ অলিম্পিক গেমস ১০০ মিটারে তিনি ৯.৭৯ সেকেন্ড সময় নেন এবং ব্রোঞ্জ পদক অর্জন করেন।

## ক্যারিয়ার
ফ্লোরিডার পেনসাকোলা তে অবস্থিত উডম হাই স্কুলে গ্যা্টলিন শিক্ষা লাভ করেন। ২০০ সালের শেষের দিকে তিনি নকচভিল এ অবস্থিত টেন্নেসসি বিশ্বঃবিদ্যালযে ভর্তি হন। এখানেই ভিনচ অ্যান্ডারসন এবং বব এর কাছে শিক্ষা লাভ করেন এবং তারাই গ্যাটলিনের প্রতিভাতে মুগ্ধ হয়ে তাকে একজন দৌড়বিদে পরিনত করেন। তিনি ২০০২ সাল থেকে পরপর ৬টি জিতেন। ২০০৪ অলিম্পিকে ১০০ মিটারে সোনা, ৪০০ মিটারের রিলেতে রৌপ্য, ২০০ মিটারে ব্রোঞ্জ জেতেন। এছাড়াও ২০১২ অলিম্পিকে ১০০ মিটারেও তিনি ব্রোঞ্জ জেতেন।

## সমালোচনা
### মাদক গ্রহণ
অ্যাম্পেটামিন পরীক্ষাতে পজিটিভ প্রমাণিত হওয়ার কারণে ২০০১ সালে ২ বছরের জন্য এবং ২০০৬ তে ৪ বছরের জন্য তাকে আন্তর্জাতিক প্রতিযোগিতা থেকে নিষিদ্ধ করা হয়।

### প্রত্যাবর্তন
২০১০ সালের ৩ আগস্ট ৪ বছরের নিষেধাজ্ঞা শেষে গ্যা্টলিন পুনরায় আবার তার দৌড় প্রতিযোগিতার পেশাগত জীবনে ফিরে আসেন।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অলিম্পিক ট্র্যাক অ্যান্ড ফিল্ডে স্বর্ণপদক বিজয়ী মার্কিনী
বিষয়শ্রেণী:অলিম্পিক ট্র্যাক অ্যান্ড ফিল্ডে ব্রোঞ্জপদক বিজয়ী মার্কিনী
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:অলিম্পিক পুরুষ স্প্রিন্টার
বিষয়শ্রেণী:মার্কিন পুরুষ স্প্রিন্টার
বিষয়শ্রেণী:অলিম্পিক ট্র্যাক অ্যান্ড ফিল্ডে রৌপ্যপদক বিজয়ী মার্কিনী
বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী
বিষয়শ্রেণী:মল্লক্রীড়ায় ডোপিং মামলা
বিষয়শ্রেণী:ডোপিং মামলায় মার্কিন ক্রীড়াবিদ
বিষয়শ্রেণী:গ্রীষ্মকালীন অলিম্পিকের পদক কেড়ে নেওয়া প্রতিযোগী
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:২১শ শতাব্দীর আফ্রিকান-মার্কিন পুরুষ ক্রীড়াবিদ
বিষয়শ্রেণী:ডায়মন্ড লিগ বিজয়ী
বিষয়শ্রেণী:বিশ্ব অ্যাথলেটিক্স চ্যাম্পিয়নশিপের বিজয়ী
বিষয়শ্রেণী:২০শ শতাব্দীর আফ্রিকান-মার্কিন পুরুষ ক্রীড়াবিদ
সান পাবলো দে তিকিনা

**সান পাবলো দে তিকিনা** হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই।

## অবস্থান
বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -*টাগেসৎসাইটেনক্লিমা*) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।

## পরিবহন
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে *রুটা - ২* *উয়ারিনা* হয়ে *সান পাবলো দে তিকিনা* শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের *খাসানি* পর্যন্ত এই রাস্তা বিস্তৃত।

## জনসংখ্যা
গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।

এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।

## তথ্যসূত্র

## বহিঃসংযোগ
* Municipio San Pedro - Übersichtskarten Nr. 21702
* Municipio San Pedro - Detailkarte und Bevölkerungsdaten (PDF; 316 kB) (*স্পেনীয়*)
* Departamento La Paz - Sozialdaten der Municipios (PDF; 11,63 MB) (*স্পেনীয়*)

বিষয়শ্রেণী:দক্ষিণ আমেরিকা
বিষয়শ্রেণী:বলিভিয়া
বিষয়শ্রেণী:নগর
অকিঞ্চন

**অকিঞ্চন** (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তার প্রকৃত নাম **রঘুনাথ রায়**। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তার পিতা ব্রজকিশোর রায় ছিলেন বর্ধমান রাজের দেওয়ান।

অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।

## তথ্যসূত্র

বিষয়শ্রেণী:১৭৫০-এ জন্ম
বিষয়শ্রেণী:১৮৩৬-এ মৃত্যু
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:শ্যামাসঙ্গীত রচয়িতা
বিষয়শ্রেণী:বাঙালি লেখক
বিষয়শ্রেণী:বৈষ্ণবধর্ম
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:১৮শ শতাব্দীর বাঙালি কবি
বিষয়শ্রেণী:বাঙালি পুরুষ কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার লেখক
বিশ্ব সংগীত দিবস

ফরাসী ভাষায় ফেট ডে লা মিউজিক-আর বাংলায় বিশ্ব সঙ্গীত দিবস । ২১ জুন পালিত হয় **বিশ্ব সঙ্গীত দিবস** ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'।

## ইতিহাস
১৯৮১ সালের অক্টোবরে, জ্যাক ল্যাংয়ের অনুরোধে মরিস ফ্লুরেট ফরাসি সংস্কৃতি মন্ত্রণালয়ের সঙ্গীত ও নৃত্য পরিচালক হন। তিনি সঙ্গীত চর্চা এবং এর বিবর্তনে তার প্রতিফলন প্রয়োগ করেন: "সর্বত্র সঙ্গীত এবং কোথাও কনসার্ট নেই"। ১৯৮২ সালে ফরাসিদের সাংস্কৃতিক অভ্যাসের উপর করা এক গবেষণায় তিনি আবিষ্কার করেন যে, ফ্রান্সের পঞ্চাশ লক্ষ মানুষ অর্থাৎ দুজনের মধ্যে একজন তরুণ, একটি বাদ্যযন্ত্র বাজায়, তখন তিনি মানুষকে রাস্তায় নামানোর স্বপ্ন দেখতে শুরু করেন। এটি প্রথম ১৯৮২ সালে প্যারিসে *ফেটে দে লা মিউজিক* নামে অনুষ্ঠিত হয়েছিল। 

এটি একটি আন্তর্জাতিক উৎসবে পরিণত হয়েছে, ভারত, জার্মানি, ইতালি, গ্রীস, রাশিয়া, অস্ট্রেলিয়া, পেরু, ব্রাজিল, ইকুয়েডর, মেক্সিকো, কানাডা, মার্কিন যুক্তরাষ্ট্র, যুক্তরাজ্য, এবং জাপানসহ ১২০টি দেশের ৭০০টিরও বেশি শহরে একই দিনে পালিত হয়।

১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সঙ্গীত দিবস পালন করে। এরপর থেকে দিনটি বিশ্ব সঙ্গীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে।

## গ্যালারি

Fête de la musique à Genève place neuve.JPG

## বহিঃসংযোগ
* The French Culture Ministry's website on the ''Fête de la Musique'' (in French, international section also available in English)

## তথ্যসূত্র

বিষয়শ্রেণী:ফ্রান্সের সংস্কৃতি
বিষয়শ্রেণী:জুন উদ্‌যাপন
বিষয়শ্রেণী:ফ্রান্সের সঙ্গীত উৎসব
বিষয়শ্রেণী:১৯৮২-এ প্রতিষ্ঠিত সঙ্গীত উৎসব
বিরসা মুন্ডা

**বিরসা মুন্ডা** (১৫ নভেম্বর ১৮৭৫ - ৯ জুন, ১৯০০) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন।

## বিচারে ফাঁসির রায়
বিদ্রোহের পরে বিরসাসহ তার শতাধিক সঙ্গী গ্রেপ্তার হন। বিচারে তার ফাঁসির হুকুম হয়। ফাঁসির আগেই রাঁচি জেলে কলেরা রোগে আক্রান্ত হয়ে মৃত্যু ঘটে। ধৃত অন্যান্য দুজনের ফাঁসি, ১২ জনের দ্বীপান্তর এবং ৭৩ জনের দীর্ঘ কারাবাস হয়।

## সাহিত্যে
মহাশ্বেতা দেবীর জনপ্রিয় উপন্যাস 'অরণ্যের অধিকার' শহীদ বীরসা মুন্ডার জীবন নির্ভর।

## তথ্যসূত্র

## বহি:সংযোগ

বিষয়শ্রেণী:ভারতীয় স্বাধীনতা কর্মী
বিষয়শ্রেণী:মুন্ডা
বিষয়শ্রেণী:মুন্ডা বিদ্রোহী
বিষয়শ্রেণী:ভারতের আদিবাসী বিদ্রোহী
বিষয়শ্রেণী:১৮৭৫-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:ভারতের তফসিলি জনজাতি
বিষয়শ্রেণী:উপমহাদেশীয় আদিবাসী
বিষয়শ্রেণী:ঝাড়খণ্ডের ইতিহাস
বিষয়শ্রেণী:রাঁচি জেলার ব্যক্তি
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ব্রিটিশ কারা হেফাজতে মারা যাওয়া বন্দী
বোলপুর–শ্রীনিকেতন সমষ্টি উন্নয়ন ব্লক

**বোলপুর–শ্রীনিকেতন সমষ্টি উন্নয়ন ব্লক** হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি সমষ্টি উন্নয়ন ব্লক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
## ভূগোল
শ্রীনিকেতন  অক্ষ-দ্রাঘিমাংশে অবস্থিত। এই ব্লকের আয়তন ৩৩৩.৯২ বর্গকিলোমিটার।

### গ্রাম পঞ্চায়েত
বোলপুর–শ্রীনিকেতন ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বাহিরি-পাঁচোসোয়া, কঙ্কালিতলা, কসবা, রাইপুর-সুপুর, রূপপুর, সরপলেহান্না-আলবান্ধা, সাত্তোর, সিয়ান-মুলুক ও সিংঘি।

## জনপরিসংখ্যান
২০০১ সালের জনগণনা অনুসারে বোলপুর–শ্রীনিকেতন ব্লকের জনসংখ্যা ১৭৫,৪৯০। এর মধ্য ৮৯,৫৮১ জন পুরুষ এবং ৮৫,৯০৯ জন মহিলা। ১৯৯১-২০০১ দশকে এই ব্লকের দশকীয় জনসংখ্যা বৃদ্ধির হার ১৫.৪২%।

এই ব্লকের তফসিলি জাতি জনসংখ্যা ৫৪,৬৬৭। যা এই ব্লকের জনসংখ্যার এক-তৃতীয়াংশ। তফসিলি উপজাতি জনসংখ্যা ৩৪, ১১৭।

## সাক্ষরতা
২০০১ সালের জনগণনা অনুসারে, বোলপুর–শ্রীনিকেতন ব্লকের সাক্ষরতার হার (+৬ বয়সীদের ক্ষেত্রে) ৫৯.৯৭%। পুরুষ সাক্ষরতার হার ৬৯.৩০% এবং মহিলা সাক্ষরতার হার ৫০.২৬%।

## উল্লেখযোগ্য ব্যক্তিত্ব
এই ব্লকের রাইপুর বিখ্যাত লর্ড সিনহা নামে পরিচিত সত্যেন্দ্রপ্রসন্ন সিংহ মহাশয়ের জন্মস্থান রূপে পরিচিত। স্থানীয় ভগ্ন রাইপুর রাজবাড়ী তাদের জমিদারবাড়ি।

## তথ্যসূত্র

বিষয়শ্রেণী:বীরভূম জেলার সমষ্টি উন্নয়ন ব্লক
৭৮xx

**৭৮xx** (এল৭৮xx, এলএম৭৮xx, এমসি৭৮xx... নামেও পরিচিত) হল স্থির রৈখিক ভোল্টেজ রেগুলেটর সমন্বিত বর্তনী (fixed linear voltage regulator integrated circuits) পরিবারভুক্ত। ৭৮xx পরিবার হল সাধারণভাবে ব্যবহৃত তড়িৎ বর্তনী (electronic circuits) যাতে রেগুলেটেড পাওয়ার সরবরাহের প্রয়োজন হয় এর স্বল্প দাম ও সহজে ব্যবহারের সুবিধার জন্য। সমন্বিত বর্তনী পরিবারে, xx প্রতিস্থাপিত হয় দুই অঙ্কের নম্বর দ্বারা, যা আউটপুট ভোল্টেজকে নির্দেশ করে। (উদাহরণস্বরূপ: ৭৮০৫ এর আউটপুট ভোল্টেজ ৫ ভোল্ট, ৭৮১২ এর ১২ ভোল্ট)। ৭৮xx হল পজিটিভ ভোল্টেজ রেগুলেটরঃ এরা সাধারণ ভূমির সাপেক্ষে একটি পজিটিভ ভোল্টেজ উৎপাদন করে থাকে।

## বর্তনীতে স্বতন্ত্র যন্ত্রসমূহ

## তথ্যসূত্র

## বহিঃসংযোগ
* Reverse engineering a 7805 voltage regulator, detailed information about how a 7805 works and contains numerous reference links
* Video tutorial showing practical usage of 78xx regulators with example circuit of a 7805 based phone charger

;উদাহরণ
* Voltage Regulator Databook (Historical 1980), National Semiconductor
* LM78xx / LM340 (positive), Texas Instruments (TI acquired National Semiconductor)
* L78xx (positive), STMicroelectronics
* LM79xx (negative), Texas Instruments
* L79xx (negative), STMicroelectronics

বিষয়শ্রেণী:সমন্বিত বর্তনী
বিষয়শ্রেণী:তড়িৎ
বিষয়শ্রেণী:ইলেকট্রনিক প্রকৌশল
মুন্ডা বিদ্রোহ

**মুন্ডা বিদ্রোহ** ছিলো ব্রিটিশ শাসনাধীন ভারতে উনিশ শতকের শেষে 

সংঘটিত একটি আদিবাসী কৃষক বিদ্রোহ। বিরসা মুন্ডার নেতৃত্বে ১৮৯৯-১৯০০ সালে এই বিদ্রোহ সংগঠিত হয়। রাঁচির দক্ষিণাঞ্চলে সৃষ্ট এই বিদ্রোহকে মুন্ডারি ভাষায় বলা হয় ‘উলগুলান’; যার অর্থ 'বিপজ্জনক অবস্থা'। এই বিদ্রোহের মূল লক্ষ্য ছিল মুন্ডা রাজ ও স্বাধীনতা প্রতিষ্ঠা।

## মুন্ডা বিদ্রোহের কারণ
মুন্ডাদের কৃষি ব্যবস্থার বৈশিষ্ট্য ছিল **‘খুৎকাঠি প্রথা’** বা **‘জমির যৌথ মালিকানা’**। ব্রিটিশ শাসন প্রবর্তিত হওয়ার মুন্ডারের এই চিরাচরিত ব্যবস্থায় ভাঙ্গন ধরে এবং জমিতে ব্যক্তিগত মালিকানা প্রতিষ্ঠিত হয়। ছোটনাগপুর অঞ্চলে বাইরের ঠিকাদার মহাজন ও জমিদারদের আগমন ঘটে এবং বহু জমি জায়গা তাদের অধীনে চলে যায়। মন্ডাদের চিরাচরিত আইন বিচার ব্যবস্থা ও সামাজিক বিধি বাতিল করে নতুন আইন কানুন প্রবর্তিত হয়। নগদে খাজনা দেওয়া রীতি চালু হয়। খাজনা দিতে না পারলে তাদের জমি থেকে উৎখাত করা হত। জমিদার ও মহাজন তাদের উপর নানা ধরনের বিশাল পরিমাণ করের বোঝা চাপিয়ে দেয় এবং এর সঙ্গে তারা মুণ্ডাদেরকে বিনা মজুরিতে নানা ধরনের কাজ করতে বাধ্য করত। নানা প্রলোভন  দেখিয়ে স্বল্পমজুরির বিনিময়ে তাদের আসামের চা বাগানে কুলির কাজে পাঠানো হতো। সেখানে তারা মালিকদের অত্যাচারের শিকার হত। বহিরাগত মহাজনরা গ্রামে গ্রামে তাদের দোকান খুলে তাদের নেশায় প্রলুব্ধ করত এবং নেশাগ্রস্ত অবস্থায় দিনার দেয় তাদের জমি জায়গা লিখিয়ে নিত।
থাম্ব|বীরসা মুন্ডা

## বিদ্রোহের সূচনা
বিদ্রোহের সূচনা হয় ৬০০০ মুন্ডাকে নিয়ে সেনাবাহিনী গড়ে ওঠার মধ্যে দিয়ে। বিশ্বস্ত অনুচর **গয়ামন্ডা** সেনাপতির দায়িত্ব গ্রহণ করে। **খুঁটি** ছিল তার প্রধান কেন্দ্র। এছাড়া রাঁচি, চক্রধরপুর, বুন্দু, তামার, তোরপা, কারা, বাসিয়া প্রভৃতি স্থানে গোপন ঘাঁটি নির্মিত হয়। ১৮৯৯ খ্রিস্টাব্দের ২৪ শে ডিসেম্বর বিদ্রোহের দিন ধার্য হয়। রাঁচি ও সিংভূম জেলার গির্জা, থানা, সরকারি অফিস, জমিদার, মহাজন, পুলিশ ও ইংরেজ কর্মচারীদের উপর আক্রমণ চলতে থাকে। ১৯০০ সালের ৯ জানুয়ারি **সইল রাকার পাহাড়ের যুদ্ধে** মুন্ডাবাহিনী সম্পূর্ণভাবে পরাজিত হয়। কয়েকশো বিদ্রোহী মুন্ডা যুদ্ধে প্রাণ হারায়। অনেকে বন্দী হয়। বিচারে তাদের ফাঁসি ও যাবজ্জীবন কারাদণ্ড হয়। বিরসা মুন্ডা বন্দী হোন এবং ৯ জুন মাত্র ২৫ বছর বয়সে রাঁচি জেলে কলেরা রোগে তার মৃত্যু হয়। এইভাবে এই আন্দোলনের পরিসমাপ্তি ঘটে।

## তথ্যসূত্র
*Mohor*

## বহিঃসংযোগ
* মুন্ডা বিদ্রোহ - বাংলাপিডিয়ার নিবন্ধ।

বিষয়শ্রেণী:ভারতের স্বাধীনতা আন্দোলন
বিষয়শ্রেণী:মুন্ডা
বিষয়শ্রেণী:ভারতে আদিবাসী বিদ্রোহ
বিষয়শ্রেণী:বিদ্রোহ
শিবানন্দলহরী

**শিবানন্দলহরী** হল ৮ম শতাব্দীর অদ্বৈতবাদী দার্শনিক আদি শঙ্কর কর্তৃক রচিত একটি শিব-স্তোত্র। 

‘শিবানন্দলহরী’ শব্দটির অর্থ ‘পবিত্র আনন্দের তরঙ্গ’। এটি বৈদিক ছন্দে রচিত একটি একশো পংক্তির সংস্কৃত স্তোত্র। অধুনা ভারতের অন্ধ্রপ্রদেশ রাজ্যের কুর্নুল জেলার তীর্থশহর শ্রীশৈলমে অবস্থান কালে আদি শঙ্কর এই স্তোত্রটি রচনা করেছিলেন। স্তোত্রটির শুরুতে শ্রীশৈলমের প্রধান দেবতা মল্লিকার্জুন (শিব) ও ভ্রমরাম্বিকার (পার্বতী) উদ্দেশ্যে একটি স্তব রয়েছে।

## আরও দেখুন
* আদি শঙ্করের রচনাবলি
* সৌন্দর্যলহরী

## তথ্যসূত্র

## বহিঃসংযোগ
* 

বিষয়শ্রেণী:হিন্দু ধর্মগ্রন্থ
বিষয়শ্রেণী:অষ্টম শতাব্দীর গ্রন্থ
বিষয়শ্রেণী:স্তোত্র
বিষয়শ্রেণী:শৈব ধর্মগ্রন্থ
বিষয়শ্রেণী:সংস্কৃত কাব্য
বিষয়শ্রেণী:আদি শঙ্কর
বিষয়শ্রেণী:অদ্বৈত বেদান্ত গ্রন্থ
বিষয়শ্রেণী:হিন্দু ভক্তিমূলক গ্রন্থ
বিষয়শ্রেণী:৮ম শতাব্দীর সৃষ্টিকর্ম
বিষয়শ্রেণী:সংস্কৃত কবিতা
হাজারদুয়ারী এক্সপ্রেস

**হাজারদুয়ারী এক্সপ্রেস** হল ভারতীয় রেলওয়ের শিয়ালদহ ডিভিশনের একটি মেল বা এক্সপ্রেস ট্রেন যেটি পশ্চিমবঙ্গের কলকাতার সাথে মুর্শিদাবাদ জেলাকে সংযুক্ত করে। মুর্শিদাবাদের বিখ্যাত পর্যটনকেন্দ্র হাজার দুয়ারী প্রাসাদের নামে এই ট্রেনটির নাম রাখা হয়েছে। এটি ঘণ্টায় ৪৩ কিমি বেগে একদিনে ২২৩ কিলোমিটার অতিক্রম করে।

২০০৯ খ্রিস্টাব্দের ৭ ফেব্রুয়ারি কলকাতায় তৎকালীন অর্থ ও বিদেশমন্ত্রী শ্রী প্রণব মুখার্জি এই ট্রেনের শুভ সূচনা করেন ।

## সুবিধা
অগ্রিম ৬০ দিন আগে এই ট্রেনের জন্য আসন সংরক্ষণ করা যায়। এতে সর্বমোট একটি বাতানুকূল শয়নকক্ষ, দুটি দ্বিতীয় শ্রেণির বসার কক্ষ ও ছ'টি সাধারণ বসার কক্ষ ছাড়াও গার্ডম্যানের কামরা তথা লাগেজ ব্রেক ভ্যান থাকে। এতে কোন প্যান্ট্রি কক্ষ থাকে না।

## থামার স্থান

* কলকাতা (KOAA) 
* ব্যারাকপুর (BP)
* রানাঘাট জংশন (RHA)
* কৃষ্ণনগর সিটি জংশন (KNJ) 
* বেথুয়াডহরী (BTY) 
* পলাশী (PLY)
* বেলডাঙা (BEB) 
* বহরমপুর কোর্ট (BPC)
* মুর্শিদাবাদ (MBB) 
*জিয়াগঞ্জ (JJG)
* ভগবানগোলা (BQB)
* লালগোলা (LGL)

## সময়
*১৩১১৩ হাজারদুয়ারী এক্সপ্রেস কলকাতা রেলওয়ে স্টেশন থেকে রোজ সকাল ৬:৫০ এ ছেড়ে বেলা ১২:০০ টায় লালগোলা পৌছায়।
*১৩১১৪ হাজারদুয়ারী এক্সপ্রেস লালগোলা ছাড়ে বিকেল ৪:১০ এ এবং কলকাতা স্টেশনে পৌছায় সেইদিন রাত্রি ৯:২৫ এ।

## তথ্যসূত্র

## আরও দেখুন
*কলকাতা মেট্রো
*পূর্ব রেলওয়ে

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:মুর্শিদাবাদ জেলা
বিষয়শ্রেণী:কলকাতার পরিবহন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:ভারতের এক্সপ্রেস ট্রেন
জ্বল্‌ জ্বল্‌ চিতা দ্বিগুণ দ্বিগুণ

[thumb|250px|[জ্যোতিরিন্দ্রনাথ ঠাকুর|জ্যোতিরিন্দ্রনাথ ঠাকুরের *সরোজিনী বা চিতোর আক্রমণ নাটক*-এ প্রয়োগের জন্য এই গানটি রচিত হয়েছিল।]]
[thumb|250px|[নটী বিনোদিনী *সরোজিনী বা চিতোর আক্রমণ নাটক*-এ এই গানটির মঞ্চায়ন করেছিলেন।]]
**জ্বল্‌ জ্বল্‌ চিতা দ্বিগুণ দ্বিগুণ** হল একটি রবীন্দ্রসংগীত। ১৮৭৫ সালে ১৪ বছর বয়সে জ্যোতিরিন্দ্রনাথ ঠাকুরের *সরোজিনী বা চিতোর আক্রমণ নাটক*-এর জন্য রবীন্দ্রনাথ ঠাকুর এই গানটি রচনা করেছিলেন। রাগ ভূপালী একতালে নিবদ্ধ এই গানটির স্বরলিপিকার ইন্দিরা দেবী চৌধুরানী। গানটি *[[গীতবিতান]]* গ্রন্থের তৃতীয় খণ্ডে ‘নাট্যগীতি’ পর্যায়ে সংকলিত। *[[স্বরবিতান]]* ৫১তম খণ্ডে এই গানের স্বরলিপি রক্ষিত আছে।

নরেন্দ্রনাথ দত্ত ও বৈষ্ণবচরণ বসাক সম্পাদিত *[[সঙ্গীতকল্পতরু]]* এবং দুর্গাদাস লাহিড়ী সম্পাদিত *[[বাঙালীর গান]]* গ্রন্থে এই গানটি জ্যোতিরিন্দ্রনাথ ঠাকুরের গান হিসেবে সংকলিত হয়। গানটি সেই যুগে বিশেষ জনপ্রিয়তা অর্জন করেছিল।
## কথা
গানের কথাটি নিম্নরূপ:
:জ্বল্‌ জ্বল্‌ চিতা দ্বিগুণ দ্বিগুণ
::পরান সঁপিবে বিধবা বালা।
:জ্বলুক জ্বলুক চিতার আগুন
::জুড়াবে এখনি প্রাণের জ্বালা।
:শোন্‌ রে যবন, শোন্‌ রে তোরা,
::যে জ্বালা হৃদয়ে জ্বালালি সবে
:সাক্ষী র’লেন দেবতা তার
::এর প্রতিফল ভুগিতে হবে।।
:দেখ্‌ রে জগৎ, মেলিয়ে নয়ন,
::দেখ রে চন্দ্রমা, দেখ রে গগন,
:স্বর্গ হতে সব দেখো দেবগণ
::জ্বলদ্‌-অক্ষরে রাখো গো লিখে।
:স্পর্ধিত যবন, তোরাও দেখ রে,
::সতীত্ব রতন করিতে রক্ষণ
:রাজপুত সতী আজিকে কেমন
::সঁপিছে পরান অনলশিখে।।
## রচনার ইতিহাস
‘জ্বল্‌ জ্বল্‌ চিতা দ্বিগুণ দ্বিগুণ’ গানটির রচনা প্রসঙ্গে জ্যোতিরিন্দ্রনাথ ঠাকুর তাঁর আত্মজীবনীতে লিখেছেন:
…রাজপুত মহিলাদের চিতাপ্রবেশের যে একটা দৃশ্য আছে, তাহাতে পূর্ব্বে আমি গদ্যে একটা বক্তৃতা রচনা করিয়া দিয়াছিলাম। যখন এই স্থানটা পড়িয়া প্রুফ্‌ দেখা হইতেছিল, তখন রবীন্দ্রনাথ পাশের ঘরে পড়াশুনা বন্ধ করিয়া চুপ করিয়া বসিয়া বসিয়া শুনিতেছিলেন। গদ্য-রচনাটি এখানে একেবারেই খাপ খায় নাই বুঝিয়া, কিশোর রবি একেবারে আমাদের ঘরে আসিয়া হাজির। তিনি বলিলেনএখানে পদ্যরচনা ছাড়া কিছুই জোর বাঁধিতে পারে না। প্রস্তাবটা আমি উপেক্ষা করিতে পারিলাম নাকারণ, প্রথম হইতেই আমারও মনটা কেমন খুঁৎ-খুঁৎ করিতেছিল। কিন্তু এখন আর সময় কৈ? আমি সময়াভাবের আপত্তি উত্থাপন করিলে, রবীন্দ্রনাথ সেই বক্তৃতার পরিবর্তে একটা গান রচনা করিয়া দিবার ভার লইলেন, এবং তখনই খুব অল্পকালের মধ্যেই “জ্বল্‌ জ্বল্‌ চিতা দ্বিগুণ দ্বিগুণ” এই গানটি রচনা করিয়া আনিয়া, আমাদিগকে চমৎকৃত করিয়া দিলেন।

উল্লেখ্য, *সরোজিনী বা চিতোর আক্রমণ নাটক*-এ নায়িকা সরোজিনীর ভূমিকায় অভিনয় করেছিলেন সেকালের বিখ্যাত মঞ্চাভিনেত্রী নটী বিনোদিনী। তাঁর আত্মজীবনী *আমার অভিনেত্রী জীবন*-এ এই গানটির উল্লেখ সহ সংশ্লিষ্ট দৃশ্যের মঞ্চসজ্জার বিস্তারিত বিবরণ পাওয়া যায়। বিনোদিনী ও সহ অভিনেত্রীরা এই গানটি গাইতে গাইতে রাজপুত রমণীদের চিতারোহণের দৃশ্যটি অভিনয় করেছিলেন।

১৮৭৬ সালের ৩১ জানুয়ারি সরস্বতী পূজার দিন রাজা যতীন্দ্রমোহন ঠাকুরের সিঁথির বাগানবাড়ি মরকত-কুঞ্জ উদ্যানে (অধুনা রবীন্দ্রভারতী বিশ্ববিদ্যালয়ের বি. টি. রোড শিক্ষাপ্রাঙ্গন) একটি সমাবর্তন অনুষ্ঠানে রবীন্দ্রনাথ এই কবিতাটি আবৃত্তি করে শোনান।

## রেকর্ড
২০০১ সালে প্রকাশিত *মহার্ঘ্য* নামে একটি কমপ্যাক্ট ডিস্কে দেবব্রত বিশ্বাসের কণ্ঠে এই গানটি প্রকাশিত হয়। গানটি শিল্পীর জীবৎকালে অপ্রকশিত একটি রেকর্ডিং। ২০১০ সালে অদিতি গুপ্ত এই গানটি রেকর্ড করেন।

## তথ্যসূত্র

বিষয়শ্রেণী:রবীন্দ্রসঙ্গীত
খেলাফত মজলিস

**খেলাফত মজলিস** হলো বাংলাদেশের একটি ইসলামপন্থী রাজনৈতিক দল। দলটির বর্তমান আমীর হচ্ছেন মাওলানা আবদুল বাছিত আজাদ এবং মহাসচিব প্রফেসর ডক্টর আহমদ আবদুল কাদের। দলটির নির্বাচনী প্রতীক হলো দেওয়াল ঘড়ি। নিবন্ধন নং-৩৮। ২০২৬ সালের জাতীয় সংসদ নির্বাচনে, ইতিহাসে প্রথমবারের মতো কোনও সংসদীয় আসনে বিজয়ী হয় দলটির একজন প্রার্থী।

## ইতিহাস
০৮ ডিসেম্বর ১৯৮৯ সালে ঢাকায় ইঞ্জিনিয়ার্স ইনস্টিটিউট মিলনায়তনে এক জাতীয় সম্মেলনের মাধ্যমে তৎকালীন শায়খুল হাদীস মাওলানা আজিজুল হকের নেতৃত্বাধীন খেলাফত আন্দোলন, অধ্যাপক ডক্টর আহমদ আবদুল কাদেরের নেতৃত্বাধীন ইসলামী যুব শিবির, তমদ্দুন মজলিসের সংগঠক ভাষাসৈনিক অধ্যক্ষ মাসউদ খানের নেতৃত্বে ভাসানীর ন্যাপের একাংশ ও নেজামী ইসলাম পার্টির একাংশ একীভূত হয়ে বাংলাদেশ খেলাফত মজলিস আত্মপ্রকাশ করে।

দলটি ৯০’র স্বৈরাচার পতন আন্দোলন, ভারতের বাবরী মসজিদ ধ্বংসের প্রতিবাদ ও মসজিদটি পুনঃনির্মাণের দাবীতে অযোধ্যা অভিমুখে লংমার্চ, ১৯৯৪ সালের নাস্তিক-মুরতাদ তাসলিমা নাসরিন বিরোধী আন্দোলন, ১৯৯৯ সালে শান্তিচুক্তির নামে সন্ত্রাসীদের হাতে পার্বত্য চট্টগ্রামের কর্তৃত্ব তুলে দেওয়ার প্রতিবাদে লংমার্চ, শেখ হাসিনা সরকার বিরোধী ৪ দলীয় জোটের আন্দোলন, ১/১১ পরবরতী তত্ত্বাধায়ক সরকারের স্বৈরাচারি শাসন বিরোধী আন্দোলন, ২০১৩ সালের নাস্তিক-মোরতাদ বিরোধী শাপলা চত্ত্বরের আন্দোলন, ২৪-এর ফ্যাসিস্ট সরকার বিরোধী ছাত্র-শ্রমিক-জনতার অভ্যুথ্থানে স্বক্রিয় অংশগ্রহণসহ বিভিন্ন রাজনৈতিক, সামাজিক ও ধর্মীয় আন্দোলনে অংশ নিয়েছে।

২০০৮ সালে **খেলাফত মজলিস** বাংলাদেশ নির্বাচন কমিশন থেকে জাতীয় নির্বাচনে অংশ নেয়ার জন্য নিবন্ধন লাভ করে। নিবন্ধন নং ৩৮, প্রতিক হচ্ছে দেয়াল ঘড়ি।

খেলাফত মজলিস বিএনপি নেতৃত্বাধীন ২০ দলীয় জোটের শরিক দল ছিলো। দীর্ঘ ২২ বছর এই জোটে থাকার পর ২০২১ সালের নভেম্বর মাসে দলটি বিএনপি জোট ছাড়ার ঘোষণা দেয় । বর্তমানে দলটি "১১ দলীয় নির্বাচনী ঐক্য" নামক জোটের অন্যতম শরীক।

খেলাফত মজলিস চায় বাংলাদেশে ইসলামের আলোকে ন্যায় ও ইনসাফভিত্তিক জনকল্যাণমূলক রাষ্ট্র গড়ে তুলতে। এজন্য ৭ দফা মৌল কর্মসূচি ও ২৫ দফা আর্থ-সামাজিক ও রাজনৈতিক কর্মসূচির ভিত্তিতে দলটি তৎপরতা চালিয়ে যাচ্ছে। সংগঠনটির সহযোগী সংগঠন হিসেবে বাংলাদেশ ইসলামী ছাত্র মজলিস, শ্রমিক মজলিস, ইসলামী যুব মজলিস, বাংলাদেশ ইসলামী মহিলা মজলিস, ডক্টরস সোসাইটি অব বাংলাদেশ (ডিএসবি), ব্যাংকার্স সোসাইটি, জাতীয় সাংস্কৃতিক ফোরাম-জাসাফ, বাংলাদেশ জার্নালিস্টস কাউন্সিল-বিজেসি, আইনিজীবী মজলিস, জাতীয় শিশু-কিশোর সংগঠন- অংকুর নামে কাজ করছে। তাছাড়া ইঞ্জিনিয়ারসহ সকল পেশাজীবী অঙ্গনে এ দলটির শাখা রয়েছে।

## আমির
* মাওলানা আবদুল গফফার (১৯৮৯–১৯৯৩)
* মাওলানা আজিজুল হক (১৯৯৩–২০০৫)
* অধ্যক্ষ মাওলানা মোহাম্মদ ইসহাক (২০০৫–২০২৩)
* শায়খুল হাদীস মাওলানা যোবায়ের আহমদ চৌধুরী (২০২৩)
* মাওলানা আবদুল বাছিত আজাদ (২০২৩–বর্তমান)

## আরও দেখুন
* দেওবন্দি সংগঠনের তালিকা

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:ইসলামি সংগঠন
বিষয়শ্রেণী:বাংলাদেশ ভিত্তিক ইসলামি সংগঠন
বিষয়শ্রেণী:খেলাফত মজলিস
বিষয়শ্রেণী:বাংলাদেশী ইসলামপন্থী
বিষয়শ্রেণী:দেওবন্দি সংগঠন
বিষয়শ্রেণী:ইসলামপন্থী দল
বিষয়শ্রেণী:বাংলাদেশের ইসলামি রাজনৈতিক দল